REGOLAMENT TAL-KUMMISSJONI (KE) Nru 1232/2007
tat-22 ta’ Ottubru 2007
li jidderoga mir-Regolamenti (KE) Nru 2058/96, (KE) Nru 1964/2006 u (KE) Nru 1002/2007 f'dak li jirrigwarda d-dati għat-tressiq ta’ l-applikazzjonijiet u tal-ħruġ ta’ liċenzji ta’ l-importazzjoni f’Diċembru 2007 fil-qafas tal-kwoti tarriffarji fis-settur tar-ross
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1095/96 tat-18 ta’ Ġunju 1996, dwar l-implimentazzjoni tal-konċessjonijiet dikjarati fl-iskeda CXL imfassla bħala riżultat tal-konklużjoni tan-negozjati tal-FĠKT (GATT) XXIV.6 (1), u b'mod partikolari l-Artikolu 1(1) tiegħu,
Wara li kkunsidrat ir-Regolament tal-Kunsill (KE) Nru 1785/2003 tad-29 ta’ Settembru 2003 dwar l-organizzazzjoni komuni tas-suq tar-ross (2), u b'mod partikolari l-Artikolu 13(1) tiegħu,
Billi:
(1)
Ir-Regolament tal-Kummissjoni (KE) Nru 2058/96 tat-28 ta’ Ottubru 1996 li jiftaħ u jipprovdi għat-tmexxija ta’ kwota ta’ tariffa għal ross miksur (broken rice) ta’ kodiċi NK 1006 40 00 għal produzzjoni ta’ tħejjijiet ta’ l-ikel ta’ kodiċi NM 1901 10 (3), jipprevedi dispożizzjonijiet partikolari għat-tressiq ta’ l-applikazzjonijiet u l-ħruġ tal-liċenzji ta’ l-importazzjoni tar-ross miksur fil-qafas tal-kwota 09.4079.
(2)
Ir-Regolament tal-Kummissjoni (KE) Nru 1964/2006 tat-22 ta’ Diċembru 2006 li jipprevedi l-ftuħ u t-tmexxija ta’ kwota ta’ l-importazzjoni tar-ross li joriġina mill-Bangladexx, bl-applikazzjoni tar-Regolament tal-Kunsill (KEE) Nru 3491/90 (4) dwar id-dispożizzjonijiet partikolari għat-tressiq ta’ l-applikazzjonijiet u l-ħruġ ta’ liċenzji għall-importazzjoni tar-ross li joriġina mill-Bangladexx fil-qafas tal-kwota 09.4517.
(3)
Ir-Regolament tal-Kummissjoni (KE) Nru 1002/2007 tad-29 ta’ Awwissu 2007 li jipprevedi l-applikazzjoni tar-Regolament tal-Kunsill (KE) Nru 2184/96 dwar l-importazzjoni lejn il-Komunità, tar-ross li joriġina u li ġej mill-Eġittu (5) dwar id-dispożizzjonijiet partikolari għat-tressiq ta’ l-applikazzjonijiet u l-ħruġ ta’ liċenzji għall-importazzjoni tar-ross fil-qafas tal-kwota 09.4094.
(4)
Fid-dawl tal-btajjel għas-sena 2007, jeħtieġ li tingħata deroga mir-Regolamenti (KE) Nru 2058/96, (KE) Nru 1964/2006 u (KE) Nru 1002/2007 f'dak li jirrigwarda d-dati għat-tressiq ta’ l-applikazzjonijiet għal liċenzji ta’ l-importazzjoni u l-ħruġ ta’ dawn il-liċenzji, biex ikun jista' jiġi żgurat ir-rispett tal-volumi tal-kwoti kkonċernati.
(5)
Il-miżuri pprovduti f'dan ir-Regolament jikkonformaw ma’ l-opinjoni tal-Kumitat għall-Ġestjoni taċ-Ċereali,
ADOTTAT DAN IR-REGOLAMENT:
Artikolu 1
1. B'deroga mill-Artikolu 2(1), it-tieni inċiż, tar-Regolament (KE) Nru 2058/96, għas-sena 2007, ma jistgħux jitressqu applikazzjonijiet għal liċenzji ta’ l-importazzjoni tar-ross mitħun fil-qafas tal-kwota 09.4079 wara s-13h, ħin ta’ Brussell, tas-17 ta’ Diċembru 2007.
2. B'deroga mill-Artikolu 4(3), tar-Regolament (KE) Nru 1964/2006, għas-sena 2007, ma jistgħux jitressqu applikazzjonijiet għal liċenzji ta’ l-importazzjoni tar-ross li joriġina mill-Bangladexx fil-qafas tal-kwota 09.4517 wara s-13h, ħin ta’ Brussell tas-17 ta’ Diċembru 2007.
3. B'deroga mill-Artikolu 2(3), tar-Regolament (KE) Nru 1002/2007, għas-sena 2007, ma jistgħux jitressqu applikazzjonijiet għal liċenzji ta’ l-importazzjoni tar-ross li joriġina u ġej mill-Eġittu fil-qafas tal-kwota 09.4094 wara s-13h, ħin ta’ Brussell ta’ l-14 ta’ Diċembru 2007.
Artikolu 2
Dan ir-Regolament jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 22 ta’ Ottubru 2007.